ΔΙΑΒΟΛΙΤΣΙ

Βανικιώτη Φωτεινή ΠΕ60

Μεσοδιάστημα 8-9

Ταξιδεύοντας στο Διαβολίτσι ….

Το  **Διαβολίτσι** είναι ένα χωριό του Νομού
Μεσσηνίας, χτισμένο σε υψόμετρο 120 μέτρων λίγο χαμηλότερα από το Μεγάλο Βουνό.

Γεωγραφικά κατέχει το
ακρότατο άνοιγμα της Μεσσηνιακής πεδιάδας, που η γόνιμη γη της στάθηκε το βάθρο
της ανάπτυξης και της προόδου του χωριού .

Σύμφωνα με το πρόγραμμα
Καποδίστριας ήταν έδρα του Δήμου Ανδανίας, ενώ τώρα με το σχέδιο
Καλλικράτης ανήκει στο Δήμο Οιχαλίας. Σύμφωνα με την απογραφή
του 2011,
το Διαβολίτσι είχε 758 κατοίκους.

Τα πετρόχτιστα
παραδοσιακά σπίτια, η όμορφη πλατεία, ο σταθμός του τρένου με τα υπεραιωνόβια
πλατάνια και γραφικά καφενεία, η παλιά εκκλησία της Μεταμορφώσεως του Σωτήρος
που χρονολογείται από τα 1861 ,καθώς και ο νεότερος Ιερός Ναός του Αγίου
Παντελεήμονος, που δεσπόζει στην είσοδο του χωριού, οι πηγές και το υδραγωγείο
της Μάσταινας με το γραφικό εκκλησάκι της Κοιμήσεως της Θεοτόκου,που στα
Μεσσηνιακά του Παυσανία αναφέρεται ως Παρθένα πηγή, καθώς και το νεότερο υπαίθριο
θέατρο "Σταθία Κωνσταντακοπούλου" που χτίστηκε στα ερείπια του
παλαιού Σχολαρχείου δίπλα στον Ιερό Ναό της Μεταμόρφωσεως συνθέτουν την εικόνα
της έδρας του τέως Δήμου Ανδανίας.

https://www.youtube.com/watch?v=SXYzlMynoPQ

ΔΙΑΒΟΛΙΤΣΙ ΜΕΣΣΗΝΙΑΣ (Phantom

Σύμφωνα με την τοπική
παράδοση, το Διαβολίτσι οφείλει την ονομασία του σε βυζαντινό αξιωματούχο. Η
Ανδανία υπήρξε κατά την αρχαιότητα σημαντική πόλη, πρωτεύουσα της Μεσσηνίας από
την εποχή του μυθικού ιδρυτή της, Πολυκάονος, ως την εισβολή των Δωριέων. Στην
Ανδανία, που καταστράφηκε κατά το Β' Μεσσηνιακό Πόλεμο, τελούνταν μυστήρια
αφιερωμένα στους Μεγάλους Θεούς(κυρίως τη Θεά Δήμητρα και την κόρη της
Περσεφόνη).Οι τελετουργικές διατάξεις των μυστηρίων έχουν καταγραφεί σε
επιγραφή που βρέθηκε στο Ντιβάρι της Πολίχνης, και τα δύο κομμάτια της είναι
εντοιχισμένα δεξιά και αριστερά του ναού στο χωριό Κωνσταντίνοι.

Στο Διαβολίτσι λειτουργεί
Παιδικός Σταθμός,Νηπιαγωγείο,Δημοτικό και Γυμνάσιο,ενά το Λύκειο,λόγω έλλειψης
μαθητών συγχωνεύτηκε με το Λύκειο Μελιγαλά.

Στο Διαβολίτσι εδρεύει ο
Αθλητικός Όμιλος Διαβολιτσίου που ιδρύθηκε το 1957 και ο Ολυμπιακός
Διαβολιτσίου που παίζουν στο γήπεδο του χωριού.

Κάθε καλοκαίρι στο
Διαβολίτσι πραγματοποιούνται πολιτιστικές εκδηλώσεις "Πολιτιστικός
Αύγουστος" εις μνήμην του καπετάν Βασίλη Κωνσταντακόπουλου που καταγόταν
από το χωριό (μουσικές και θεατρικές παραστάσεις, λογοτεχνικές βραδιές, θέατρο
σκιών, κουκλοθέατρο, ομιλίες, παραδοσιακοί χοροί κτλ.), στο υπαίθριο θέατρο 300 περίπου θέσεων που είναι αφιερωμένο
στη Σταθία Κωνσταντακοπούλου, μητέρας του καπετάν Βασίλη.

Επίσης το Διαβολίτσι
αποτελεί το σημείο τερματισμού του "Ανδάνειου Δρόμου", του αγώνα
δρόμου που πραγματοποιείται κάθε καλοκαίρι σε μια διαδρομή μήκους 17.000μ
(Αρχαία Μεσσήνη - Διαβολίτσι).

Η  διαδρομή είναι 17.000
μέτρα  από τα οποία τα  πρώτα 7.000 είναι σε ασφάλτινο δημόσιο
δρόμο  τα δε  υπόλοιπα 10.000 μέτρα  είναι σε χωμάτινο
παραποτάμιο αγροτικό δρόμο που διασχίζει την Άνω Μεσσηνιακή Πεδιάδα. Η  διαδρομή σε άσφαλτο των 7.000
μέτρων είναι κατήφορος με υψομετρική διαφορά περίπου  280
μέτρων  (200 μέτρα  τα  4.500 μέτρα  και 80
μέτρα τα 2.500 μέτρα). Η χωμάτινη διαδρομή των 10.000
μέτρων είναι τελείως επίπεδη.

Παράλληλα γίνεται στο Διαβολίτσι  και Παιδικός Αγώνας  1.500
μ.

«Με τον αγώνα αυτό συνδέουμε την
πόλη της Αρχαίας Μεσσήνης με την έδρα του τέως  Δήμου Ανδανίας, ο οποίος
έχει την τιμή να φέρει το όνομα της πανάρχαιας, ιερής  και πρώτης
πρωτεύουσας των Μεσσηνίων, πόλης της Ανδανίας, της πόλης με τα Μυστήρια και
τους Αγώνες, της πόλης πού «όρισε» με την «παρακαταθήκη του Αριστομένη» τη θέση
της Αρχαίας
Μεσσήνης για να αποτελέσει τη συνέχειά της στην ιστορία, της πόλης της Αρχαίας
Ανδανίας που όλοι οι Μεσσήνιοι έχουμε καθήκον  να εργαστούμε για να
βρεθούν τα ίχνη της»

Τα τελευταία 22 χρόνια
πραγματοποιείται το τελευταίο Σαββατοκύριακο της Αποκριάς τοπικό καρναβάλι που
στηρίζεται στον εθελοντισμό, στην επιθυμία διατήρησης της παράδοσης από τους
τοπικούς φορείς και τους κατοίκους του χωριού, και ακολουθείται από παραδοσιακά
εδέσματα, πέταγμα αερόστατων ,κέφι και χορό στην πλατεία του χωριού.

Κάθε χρόνο ανήμερα του
Πολιούχου του Αγίου Παντελεήμονος τελείται μεγαλοπρεπής δοξολογία στον ομώνυμο
Ιερό Ναό,χοροστατούντος του Σεβασμιότατου
Μητροπολίτου Μεσσηνίας ενώ το βράδυ πανηγύρι στο Γυμνάσιο του χωριού.

Στο Διαβολίτσι λειτουργούσε
θερινό σινεμά για πάνω από 50 χρόνια,χάρη στην αγάπη και το μεράκι του κυρίου
Γεωργίου Ξουραφά .Τα τελευταία χρόνια εξαιτίας και της οικονομικής κρίσης ο
θερινός κινηματογράφος σιώπησε…

ΠΗΓΕΣ- ΒΙΒΛΙΟΓΡΑΦΙΑ:

Το Διαβολίτσι και τα γεγονότα της γύρω περιοχής ανά τους αιώνες,
Αθανάσιος Β. Βερτσέτης, Αθήνα 2007,Ηλεκτρονική εκτύπωση Σ.ΑΘΑΝΑΣΟΠΟΥΛΟΣ-
Ε.ΠΑΠΑΔΑΜΗ &ΣΙΑ Ο.Ε

Ο Βορράς του νότου,Ομάδα μαθητών Λυκείου Διαβολιτσίου Μεσσηνίας
με την επιμέλεια της Τούλας Χατζηπαναγιώτου- Τσιάλα, Διαβολίτσι 1995.

http://2.bp.blogspot.com/\_pJrCazVe4BI/TQpRtMhp8\_I/AAAAAAAAHKo/tEt-LP1xW9c/s1600/DSC\_0308.JPG

http://www.diakopes.gr/destinations/peloponnisos/messinia/diavolitsi/?cid=44252

http://www.sport365.gr/spor/item/13680-9os-andaneios-agonas-sta-monopatia-tis-istorias-foto

http://www.syllogoskwnstantinaiwn.blogspot.gr/2015/07/7-17000-29-2015.html

http://www.statistics.gr/2011-census-pop-hous

https://www.eleftheriaonline.gr/local/politismos/synentefkseis-parousiaseis/item/76717-sine-oasi-sto-diavolitsi-apo-to-1957-vinteo-kai-fotografies

http://www.romfea.gr/ieres-mitropoleis/2093-to-diabolitsi-messinias-eortase-ton-poliouxo-tou-foto

http://www.sportstonoto.gr/topika/messinia/alpha-topiko/ao-diavolitsiou/15490-4-000-kosmos-sto-panigyri-tou-aod-sto-mageftiko-diavolitsi-messinias-photos

https://www.google.gr/search?q=%CE%B4%CE%99%CE%91%CE%92%CE%9F%CE%9B%CE%8A%CE%A4%CE%A3%CE%99++%CE%B1%CE%BF%CE%B4&source=lnms&tbm=isch&sa=X&ved=0ahUKEwjZ0qXf1p3aAhWDhywKHf56D6UQ\_AUICygC&biw=1600&bih=720#imgrc=gGc5C1jQwZ4hIM:

https://www.google.gr/search?q=%CE%B4%CE%99%CE%91%CE%92%CE%9F%CE%9B%CE%8A%CE%A4%CE%A3%CE%99++%CE%B8%CE%B5%CE%B1%CF%84%CF%81%CE%BF&source=lnms&tbm=isch&sa=X&ved=0ahUKEwiR8Keu1p3aAhUElCwKHR8vChsQ\_AUICigB&biw=1600&bih=720#imgrc=Oy6IGbVZ6U\_uIM:

https://www.google.gr/search?q=%CE%B4%CE%99%CE%91%CE%92%CE%9F%CE%9B%CE%8A%CE%A4%CE%A3%CE%99++%CE%B8%CE%B5%CF%81%CE%B9%CE%BD%CE%BF+%CF%83%CE%B9%CE%BD%CE%B5%CE%BC%CE%B1&source=lnms&tbm=isch&sa=X&ved=0ahUKEwiq9o2P153aAhULKywKHXMxBz0Q\_AUICigB&biw=1600&bih=720#imgrc=gK81y69H7iP1AM: